recursal/SuperWikiNEXT-32B huggingface dataset:
Златната уличка
**Златна уличка** (чешки: *Zlatá ulička*) – улица во Прашкиот замок, Чешка. Првично изграден во 16 век, за сместување на стражата на замокот на Рудолф II, името го добила од златарите кои живееле таму во 17 век. Иако уличката некое време ја викале Алхемичарска уличка или Алхемичарска алеја, тука никогаш ниту живееле ниту работеле алхемичари.

Златната уличка се состои од мали куќи, обоени во живи бои во 1950-тите. Првично улицата имала куќи од двете страни, но едната страна била уништена во 19 век. Денес уличката е дел од „малиот" и „големиот" прстен на замокот (т.е. мора да се плати надомест за да се влезе), додека по работното време на Прашкиот замок, влезот е слободен. Многу од куќите се продавници на сувенири, а тука е и средновековна оружарница во рамките на фортификацијата од 14 век, која е достапна од Златната уличка.

Куќата број 22 ѝ припаѓала на сестрата на писателот Франц Кафка, кој тука творел отприлика две години, 1916-1917. Јарослав Сајферт, кој ја добил Нобеловата награда за литература во 1984 година и кој бил еден од потписниците на Повелба 77, тука живеел во 1929 година.

Златната уличка е поврзана со кулата Далиборка, која служела како зандана.

Наводи
------

1. 1 2 3 4 5 6  „Golden Lane, Prague". *A View on Cities*. Архивирано од изворникот на 2015-11-15.
2. ↑  „Prague Castle - The Golden Lane". *prague-castle.org/*.

Поврзано
--------

* Прашки град
* Прашки замок

Надворешни врски
----------------

|  |  |
| --- | --- |
| Ризница | „Златна уличка" на Ризницата ? |

Координати: 50°05′32″ N; 14°24′14″ E﻿ / ﻿50.0922° СГШ; 14.4039° ИГД﻿ / 50.0922; 14.4039
Анимирана ротација на астероид 433 Ерос
**Период на свртување** на едно небесно тело е времето што е потребно за да се исполни едно свртување (ротација) околу неговата оска на вртење во однос на позадината од ѕвезди. Се разликува од сончев ден на планетите.

Поврзано
--------

* Полови на небесните тела
* Повратно движење

Наводи
------

Надворешни врски
----------------

* Murray, Carl D. and Stanley F. Dermott (1999). *Solar System Dynamics*. Cambridge UP. стр. 531. ISBN 0-521-57295-9. Надворешна врска во `|title=` (help) Rotation periods of Mercury and Earth are wrong.

|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
Внатрешност.
 Таванот
**Сан Фердинандо** е историска црква која е лоцирана на плоштадот Триести е Тренто, во близина на Кралската палата во Неапол, во центарот на Неапол, Италија.

Историја
--------

Оригиналната црква на местото била посветена од језуитите на Свети Францис Ксавиер и била изградена во 1636 година. Реконструкцијата во средината на 1650-тите била доверена на Козимо Фанзаго. Во 1767 година, со протерувањето на Језуитите од царството, црквата му била доделена на Светиот воен Константински ред на Свети Ѓорѓи, кој ја посветил црквата на Свети Фердинанд III Кастилски, заштитникот на владејачкиот крал на Неапол Фердинанд IV.

Сводот има фреска со приказна за Свети Францис Ксавиер и другите Језуити од Паоло Де Матеис. Црквата содржи и статуи од Доменико Антонио Вакаро и Џузепе Санмартино. Главниот жртвеник е на платно што го прикажува *Сан Фердинандо* од Федерико Малдарели.

Поврзано
--------

* Список на језуитски локации

Наводи
------

Надворешни врски
----------------


1. ↑  Comune of Naples, entry on church.
**АВНОЈ** или **Антифашистичко собрание за народно ослободување на Југославија** (срп./хрв. *Антифашистичко веће народног ослобођења Југославије / Antifašističko vijeće narodnog oslobođenja Jugoslavije;* сло. *Antifašistični svet narodne osvoboditve Jugoslavije*) — политичка организација на народноослободителниот комитет кој бил формиран на 26 и 27 ноември 1942 година во Бихаќ, под водство на комунистичкото движење во Југославија.

Зградата во која се одржало првото заседание на АВНОЈ
Одлуката од АВНОЈ

Прво заседание на АВНОЈ
-----------------------

По капитулацијата на југословенската војска на 17 април 1941 година, Југославија била поделена на сфери помеѓу Германија, Италија, Унгарија и Бугарија. Како резултат на окупаторската политика на овие земји дошло до формирање на АВНОЈ под водство на Комунистичката партија на Југославија (КПЈ). Тоа се случило на 26 ноември 1942 година, каде на заседанието присуствувале комунистички претставители и некомунистички партизански војници, кои ја дале поддршката на Јосип Броз Тито и тоа за:

* демократија
* права на сите етнички групи
* неприкосновеност на приватната сопственост
* слобода на поединечната економска иницијатива на различните групи.

Во 1943 година Германија покренала нова офанзива за враќање на своите позиции на Балканскиот Полуостров. Плашејќи се, дека од оваа инвазија би имало корист и од четничкото движење, основниот противник на комунистите во Југославија, партизаните ги нападнале силите на полковник Дража Михаиловиќ и во текот на март ги победиле четниците во Херцеговина и Црна Гора.

Но, во мај Германците, Бугарите, Италијанците и НДХ покренале напад против партизаните кај Сутјеска, но партизаните го избегнале опколувањето.

Второ заседание на АВНОЈ
------------------------

Второто заседание на АВНОЈ се одржало на 29 и 30 ноември 1943 во град Јајце. На ова заседание бил донесен и усвоен *Национален комитет за ослободување на Југославија*. Исто така бил направен план за изработување на уставот на идната Југославија како федеративна и демократска држава и признавање на националните права на сите нејзини народи. На ова заседание на АВНОЈ присуствувале 142 делегати. Основа за второто заседание на АВНОЈ било:

* Создавање на федеративна Југославија, во која било планирано да живеат јужнословенските народи: Македонци, Срби, Хрвати, Словенци и Црногорци.
* На Тито било додадено придавката Маршал на Југославија

На кралот Петар II Караѓорѓевиќ му било забрането да се врати во својата земја сè додека за тоа не се одлучи на референдум

Трето заседание на АВНОЈ
------------------------

Третото заседание на АВНОЈ се одржало од 7 до 10 август 1945 година во Белград. На ова заседание, било изготвено антифашистичко собрание т.е. Повремено народно собрание. Во ноември 1945 година се провеле избори. Списокот на Народниот фронт добил 96% од гласовите. На 29 ноември 1945 година Народното собрание го објавил создавањето на Федеративна Народна Република Југославија.

Извори
------

|  |  |
| --- | --- |
| Ризница | „АВНОЈ" на Ризницата ? |

1. ↑  Декларација на АВНОЈ
Театро Адријано
**Театро Адријано** познат и како **Политеама Адријано** и **Кино Адријано**, е кино и поранешен театар сместен во Пјаца Кавур, Рим, Италија.

Изграден е од Пио Галас и Ромео Бисини на проектот на архитектот Лујџи Ролан (таткото на Лујџи Морети ) и отворен е на 1 јуни 1898 година со претставата на операта Џоконда на Амилкаре Понкиели под диригентството на Едоардо Машерони.

Битлси имале четири настапи овде во јуни 1965 година за време на нивната европска турнеја.

Наводи
------

1. ↑  Silvana Matarazzo. *Teatri a Roma tra storia e contemporaneità*. Napoli: Edizioni Intra Moenia, 2004. ISBN 8874210418.

* Театро Адријано на Ризницата ?

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
Торе Бранка
**Торе Бранка** (Кулата Бранка) е железна панорамска кула сместена во Парко Семпионе, главниот градски парк на Милано, Италија. Висока е 108,6 метри што ја прави шестата највисока градба во Милано по кулата Уникредит (231 м), кулата Алијанц (209 м), Палацо Ломбардија (161 m), Пирелоне or кулата Пирели (127 м) и кулата Бреда (116 м). Врвот на кулата е панорамска точка чиј поглед на јасен ден може да ја опфати градската линија на Милано, како и Алпите, Апенините и дел од долината По.

Историја
--------

Кулата е дизајнирана од архитектот Џио Понти и инаугурирана во 1933 година, во фашистичката ера за време на 5-тото издание на триеналето во Милано. Првично била наречена „Торе Литорија" по *фасцио литорио*, т.е. *фасци*. По Втората светска војна била преименувана во „Торе дел Парко" (Парковска кула). Во 1972 година, пристапот до врвот на кулата бил затворен бидејќи структурата требала да се обнови. Била реструктуирана во 2002 година од страна на компанијата за алкохол Бранка, и затоа била преименувана во Торе Бранка. Од 2002 година повторно е отворна за јавноста.

Наводи
------

1. ↑  „Littoria Tower in Parco Sempione - Giò Ponti". Посетено на 23 October 2015.
2. ↑  „La Triennale di Milano - Palazzo dell'arte". Архивирано од изворникот на 2018-03-02. Посетено на 22 October 2015.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh00005316

 |

 |
**Филмскиот фестивал во Салерно** или Салернио филмскиот фестивал (на италијански јазик, Festival del cinema di Salerno) функционира од 1946 година во италијанскиот град Салерно.

Историја
--------

Филмскиот фестивал во Салерно го имал својот прв настан во 1946 година.

На тоа издание, меѓу другите, присуствувале и Виторио де Сика, Росано Браци, Адријана Бенети, Марија Меркадер, Мариела Лоти. По тој повод, проекциите се одржале не само во Салерно, туку и во Кава де Тирени, Позитано и Амалфи.

Од неговото прво издание, фестивалот се одржува секоја година (со исклучок на изданијата од 1953, 1957, 1959 и 1960 година). Локацијата е во киното театар Аугустео, лоцирано во приземјето на северниот дел на *Палацо ди Чита* (Градското собрание на Салерно), па дури понекогаш и во Театро Верди.

Надворешни врски
----------------

* Официјална веб страна
* (на италијански) Salerno Notizie – статија, *Меѓународниот филмски фестивал во Салерно во Америка*
**Барбара Пенсон Остин Тејлор** (1891–1951) била британска вајарка.

Биографија
----------

Тејлор е родена во Западен Дерби, предградие на Ливерпул, а студирала во Лондон на Вестминстерската школа за уметност, на Школата за модерна уметност Гросвенор, а потоа и на Британското училиште во Рим. Откако ги проучувала техниките на резбање камен во работилницата на монументален ѕидар, Тејлор основала студио во Лондон, со седиште во Челзи подолг период. Таа изработила портрети глави, бисти и фигури во бронза, камен и гипс. До неколку години пред нејзината смрт, Тејлор била редовен излагач со Кралската академија во Лондон, а исто така и со Лондонската група и Друштвото на жени уметници. Уметничката галерија Манчестер Сити има примери од нејзината работа.

Наводи
------

1. 1 2  James Mackay (1977). *The Dictionary of Western Sculptors in Bronze*. Antique Collectors' Club. ISBN 0902028553.
2. 1 2  David Buckman (2006). *Artists in Britain Since 1945 Vol 2, M to Z*. Art Dictionaries Ltd. ISBN 0-953260-95-X.
3. 1 2 3  Sara Gray (2019). *British Women Artists. A Biographical Dictionary of 1000 Women Artists in the British Decorative Arts*. Dark River. ISBN 978-1-911121-63-3.
4. ↑  University of Glasgow History of Art / HATII (2011). „Barbara A Taylor". *Mapping the Practice and Profession of Sculpture in Britain & Ireland 1851–1951*. Посетено на 27 October 2021.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**„Душата пее"** (полски: *Dusza śpiewa*) — полски филм од 1997 година во режија на Кшиштоф Зануси (Krzysztof Zanussi), кој е и автор на сценариото. Улогите ги играат: Јацек Лашчовски (Jacek Laszczkowski), Марија Кошчалковска (Maria Koscialkowska) и Казимирж Корд (Kazimierz Kord). Филмот е дел од октетот „Викенд-приказни" (*Opowiesci weekendowe*) во кој режисерот говори за поединците соочени со морални дилеми, преиспитувајќи ја современата полска стварност.

Синопсис
--------

Еден оперски пејач, кој ја запоставил кариерата за да ги одгледа децата, добива голема прилика за настап со позната музичка куќа, која сака да го ангажира за телевизиски концерт. Но, можноста повтороно да се прослави е ставена под прашање, откако тој ќе настине по прошетката во текот на една дождлива вечер...

Наводи
------

1. ↑  Idemo na poljski film: Duša pjeva, poljski film (пристапено на 1.12.2023)
**Основно училиште „Кочо Рацин"** (официјално: **Подрачно основно општинско училиште „Кочо Рацин" - Доброшане**; скратено: **ПООУ „Кочо Рацин"**) — подрачно основно училиште во селото Доброшане, претставува единка на училиштето истоименото училиште од градот Куманово.

Училиштето е именувано по истакнатиот македонски поет Кочо Рацин.

Местоположба
------------

Објектот на училиштето се наоѓа во самото село Доброшане, сместено во средишниот дел на селото.

Градба
------

Објектот е во лоша состојба и истиот не е обновен. Површината на објектот е 570 метри квадратни, има 5 училници и 1 кабинет и се загрева со сопствено централно греење.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Галерија
--------

* ВлезотВлезот
* Спортското игралиштеСпортското игралиште
* Кошаркарското игралиштеКошаркарското игралиште

Наводи
------

1. ↑  „Годишна програма за учебната 2023/24 г. ООУ „Кочо Рацин" - Куманово" (PDF). *ОУ „Кочо Рацин" - Куманово*. јули 2023 г. Посетено на 3 декември 2023. Проверете ги датумските вредности во: `|date=` (help)
2. ↑  „За нас". *ООУ „Кочо Рацин" Куманово*. Посетено на 2023-12-03.
3. ↑  „Годишна програма за учебната 2019/20 г. ООУ „Кочо Рацин" - Куманово" (PDF). *ОУ „Кочо Рацин" - Куманово*. јули 2019 г. Посетено на 3 декември 2023. Проверете ги датумските вредности во: `|date=` (help)

Координати: 42°1′36″N 21°53′24″E﻿ / ﻿42.02667° СГШ; 21.89000° ИГД﻿ / 42.02667; 21.89000
Барбара Бјелецка.
**Барбара Билечка** (родена на 1 јануари 1931 година, Хелм) ― полски функционалистички архитект и член на Архитектонскиот факултет на Технолошкиот универзитет во Гдањск. Таа го дизајнирала Базиликата „Пресвета Богородица Лихењска", најголемата полска црква, шеста по големина по површина во светот. Изградена е помеѓу 1994 и 2004 година. Во мај 1985 година, таа се приклучила на Комисијата за урбанистичко планирање и архитектура при Полската академија на науките во Краков.

Наводи
------

1. ↑  "Architekt Barbara Bielecka" Архивирано на 15 декември 2012. *Quadrus*. (на полски) Retrieved 27 February 2012.

Надворешни врски
----------------

* Во врска со Базиликата „Пресвета Богородица Лихењска
* Интервју со Барбара Бјелецка
* Фотографија на Барбара Бјелецка

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 102211258
* ISNI: 0000 0000 7181 0386
* GND: 1158692811

 |

 |
Висорамнината Рораима во Јужна Америка
Висорамнински предел кај Витолиште во Мариово
**Висорамнина** или **плато**  — рамнина или благо брановидна област на повисоки места, обично над 200 м.

Најголеми висорамнини во Македонија се Витачево, Мариово и Пелагонија, од кои за типична се смета само Витачево.

Настанок
--------

Настанокот на висорамнините може да се должи на повеќе геотектонски процеси, including надигање на вулканска магма, избивање на лава и ерозија од вода и ледници. Магмата надоаѓа во обвивката и го надига карпестото тло, со што големите рамни површини се издигаат во височина. Висорамнината може да настане и од лавата што излегува и се шири од пукнатините во кората. Друг начин на образување е по пат на ерозија во планинските венци предизвикана од ледници. Водата исто така може да предизвика ерозија на планините, зарамнувајќи ги.

Видови висорамнини
------------------

Висорамнините се делат според нивното окружување. Постојат следниве видови:

* **меѓупланинска висорамнина** — околена со планини: овој тип на висорамнини се највисоки во светот. Таква е Тибетската Висорамнина.
* **пиемонтска висорамнина** — од една страна граничи со планини а од другата со низина или море. Потекнува од ваквиот релјеф, својствен за регионот Пиемонт во северозападна Италија.
* **континентална висорамнина** — обиколена од сите страни со рамници и мориња.
* **вулканска висорамнина** — настануваат со вулканска активност. Таков пример е висорамнината Витачево.
* **расцепкана висорамнина** — мошне разронета висорамнина, испресечена со реки и тесни долини.

Најголеми висорамнини во светот
-------------------------------

Најголема и највисока висорамнина во светот е Тибетската Висорамнина, наречена „покривот на светот". Зафаќа површина од 2.500.000 км2 и има просечна надморска височина од 5000 м.

Втора по големина е Деосај во покраината Гилгит-Балтистан, Пакистан. Има просечна висина од 4.114 м.

На трето место се наоѓа Поларната Висорамнина (Антарктичка Висорамнина), што го опфаќа најголемиот дел од средиштето на Антарктикот. Тука нема планини, туку само огромни купишта мраз од по 3000 м.

Најголема во Европа е висорамнината Хардангервида во Норвешка.

Најголема висорамнина во Северна Америка, Колорадо, со површина од 337.000 км2. Колорадо, Јута, Аризона и Ново Мексико.

Поврзано
--------

* Горски крај
* Океанска висорамнина
* Тепуи
* Туја

Наводи
------

|  |  |
| --- | --- |
| Ризница | „Висорамнини" на Ризницата ? |

1. ↑  „плато" — Лексикон на македонскиот јазик
2. ↑  **висорамнина** — Дигитален речник на македонскиот јазик
3. ↑  Интересни географски факти за Македонија кои не сте ги знаеле[*мртва врска*] — портал „Факултети"
4. ↑  Leighty, Dr. Robert D. (2001). „Colorado Plateau Physiographic Province". *Contract Report*. Defense Advanced Research Projects Agency (DOD) Information Sciences Office. Посетено на 2007-12-25.

Надворешни врски
----------------

* Висорамнини во светот Архивирано на 11 јануари 2008 г. — *National Geographic* (англиски)
**Австралиско-сиднејска епархија** — една од 15-те епархии на Македонската православна црква. Таа е една од четирите епархии надвор од Македонија и има јурисдикција за дел од територијата на Австралија, За почеток на оваа епархија се смета 2012 година кога било регистрирано здружение на граѓани кое не ја признавала администрацијата на владиката Петар.

Проблемите и создавањето на епархијата
--------------------------------------

Австралиско-сиднејската епархија потекнува од Австралиско-новозеландската епархија во која имало големи недоразбирања за концептот и мислењето на црквите, парохиите и црковните општини, односно меѓу оние што сакаат да имаат литургиски живот и не сакаат да ги мешаат работите што се однесуваат на културниот живот. Во одделни црковни општини не сакаат да посветат внимание на литургискиот живот и на верата и се занимаваат во други активности што за Австралија не се задолжителни да се случуваат во црквата бидејќи има мвногу одделни друштва и организации што се занимаваат со тие нешта. Станува збор за две концепции на луѓе што се организирани во црквите и црковните општини - едните што сакаат да бидат и да останат како компании и инкорпорирани асоцијации, а другите што сакаат имотот на црквите да биде во доверба на Македонската православна црква. Поради тоа голем дел на црковни општини не го признаваат Петар за митрополит и се водат самите себе. Поради тоа МПЦ-ОА на еден собир свикан во 2012 година донел одлука епархијата да се подели на 2 посебни епархии. Едната би го задржала името Австралиско-сиднејска, а другата би се викала Епархија за Канбера, Австралија и Тасманија. Со двете епархии би раководел еден митрополит. Ова решение е сè уште во мирување. Подоцна едната епархија е наречена Австралиско-сиднејска. Во февруари 2016 година светиот Синод на МПЦ-ОА донел одлука оваа епархија да биде формирана, со што се решил спорот кој траел 20 години.

Наводи
------

1. ↑  *МПЦ ја подели Австралиско-новозеландската епархија*[*мртва врска*]
2. ↑  „*Историско формирање на Австралиско-сиднејската епархија*". Архивирано од изворникот на 2016-03-01. Посетено на 2016-02-25.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Епархии на Македонска православна црква - Охридска архиепископија |
| --- |
|  |
| Македонија | 
* Брегалничка
* Дебарско-кичевска
* Делчевско-каменичка
* Дељадровско-илинденска
* Крушевско-демирхисарска
* Кумановско-осоговска
* Повардарска
* Преспанско-пелагониска
* Скопска
* Струмичка
* Тетовско-гостиварска

 | Македонска православна црква - Охридска архиепископија |
|  |
| Странство | 
* Австралиско-новозеландска
* Австралиско-сиднејска
* Американско-канадска
* Европска

 |
|  |
| Поранешни | 
* Полошко-кумановска
* Злетовско-струмичка

 |

 |
Ултрасонограф за медицински преглед
**Ултразвукот** е звук чија честота е над горната граница за слушање на човечкото уво, која изнесува над 20 kHz. Некои животни како на пр кучињата, глувците и други имаат способност да го слушнат ултразвукот. Помладите особи, особено децата имаат способнот да слушнат звуци коа се наоѓаат на повисоката граница. Како човек старее така и границата за слушање му опаѓа. Високите звучни честоти се составен дел од спекарот на честоти кој го произведува некој извор на звук, а спектарот на звучни честоти ја сочинува бојата на звукот. Опаѓањето на чујноста на високите честоти како и бојата на звукот се менува со стареење на човекот, што значи дека симфониски оркестар или звук од виолина различно ко слуша дете од 6, возрасен човек од 40 год и старец од 70 години.
Најголема примена на ултразвукот има во медицината – ултразвучна дијагностика но се користи и за многу други цели ( за откривање на јато риби и подморници таканаречен сонар). Принципот на кој се користи ултразвукот е многу едноставен.

Електрострикција
----------------

Најраспространетиот генератор на ултразвук е кварцниот генератор, чија работа е заснована на таканаречен пиезоелектричен ефект. Тоа е појава кога на некои кристали се јавува електрична поларизација кога присилно се врши еластична деформација. Наместо да се делува со сила, може да се користи и обратен ефект – електрострикција- со ставање на плочи и наизменично електрично поле на многу висока честота. Кога честотата со наизменичниот напон ќе се поклопи со сопствената честота на плочите, настапува резонанција. По резонанцијата, плочата јако удира ипроизведува ултразвучни влдабнатини наречени амплитуди.

### Магнетострикција

Оваа метода за добивање на ултразвук е заснована на својство на некои материјали да делуваат на магнетниот пол и да менуваат димензии. Овие материјали се во појако магнетно поле и оваа појава се нарекува магнетострикција. Ако краток дел од овие материјали се наоѓа во променливо магнетно поле, тогаш се доведува во резонантно надолжно поле каде електромагнетот пропушта изменична стуја која одговара на честотата.

Наводи
------



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85139494
* GND: 4061555-8
* BNF: cb11959494b (податоци)
* NDL: 00573658
* NKC: ph183320

 |

 |
**Волтина конференција** — секоја од меѓународните конференции одржани во Италија од Кралската академија на науките во Рим, а финансирана од Фондацијата Алесандро Волта. Во меѓувоениот период, тие покривале голем број теми од науката и хуманистичките науки, наизменично меѓу двете.

Првата конференција, одржана на езерото Комо во 1927 година, довела до јавно воведување на принципот на несигурност од Нилс Бор и Вернер Хајзенберг. Втората конференција се одржала дури во 1932 година; нејзината тема била „Европа" и била забележлива по учеството на голем број главно фашистички теоретичари, заедно со нефашисти како што е британскиот историчар Кристофер Досон. Во 1933 година третата конференција била на тема имунологија, а „Драмскиот театар" во 1934 година. Во овој период, влијанието на италијанската аеронаутика добила интензитет, предводена од генералот Гаетано Артуро Кроко, аеронаутички инженер кој се заинтересирал за рам-џет моторите во 1931 година и влијаел на изборот на „Високи брзини во воздухопловството" за состанокот во 1935 година. Овој состанок е забележлив историски бидејќи вовел голем број теми за компресибилноста и исто така ја вклучил првата презентација за отстранетите крила од Адолф Буземан.

Поврзано
--------

* Истражување во надзвучен лет и кршење на звучната бариера, поглавје 3, Џон Д. Андерсон, Џуниор.
Самсон и Далила на сликата на Јакоп Тинторето (1518-1594)
**Далила**, синодален превод **Далида** (хебрејски: דלילה околу XII век пр. н.е.) — во Стариот завет, жената која го предала Самсон. Повикувајќи се на Самсоновата љубов, таа ја открила тајната на херојската сила на Самсон и им го предала на неговите најголеми непријатели — Филистејците (Суд. 16:4–21).

Библиска приказна
-----------------

Приказната за Далила е содржана во старозаветната Книга Судии Израилеви, каде што таа е опишана како саканата на Самсон: *„Потоа тој засака една, која живееше во долината на Сорек; името и беш Далила"* (Суд. 16:4). Библијата кажува дека Филистејците ѝ понудиле пари на Далила за таа со лукавство, користејќи ја љубовта на Самсон, да ја дознае тајната на неговата сила: „*Дојдоа кај неа филистејските кнезови и ѝ рекоа: „Запрашај го и дознај во што му е големата сила, и како да го надмудриме, за да го врземе и да го смириме; ние пак ќе ти дадеме за тоа секој по илјада и сто сикли сребро.""* (Суд. 16:5). Далила го прашала Самсон трипати за неговата тајна, но секој пат тој ѝ давал фиктивни одговори (да се врзе со седум тетиви; нови јажиња што не биле во употреба; седум плетенки од неговата глава во ткаенината).

Користејќи го својот женски шарм, Далила сепак успеала да ја открие неговата тајна:

|  |  |  |
| --- | --- | --- |
| „ | *И Далида тогаш му рече: „Зошто зборуваш „те сакам", а срцето твое не е со мене? Ете, ме измами трипати и не ми кажа, во што е твојата голема сила."*
*И бидејќи таа го вознемируваше со зборовите свои секој ден и го мечеше, душата негова му се натажи до смрт.*
*И тој ѝ го откри целото свое срце, велејќи ѝ: „Бербер не се допрел до главата моја, зашто јас сум назореј Божји од мајчината си утроба: ако ме истриже некој, ќе ме напушти силата моја; јас ќе ослабам и ќе бидам како другите луѓе."*
(Суд. 16:15–17) | "|

Во културата
------------

 Франческо Мороне. Самсон и Далила, 1500-1510 година
 Рембрант. „Ослепувањето на Самсон", 1636 година
 Соломон Соломон. Самсон и Далила, 1887 година
### Во музиката

* Опера од Сен-Санс
* Песна на Том Џонс
* Kiss објави песна наречена „Modern Day Delilah" на нивниот албум Sonic Boom од 2009 година.
* Групата NAADYA објави песна наречена „Далила" од албумот „NAADYA" од 2014 година.
* The Cranberries ја објавија песната „Delilah" на нивниот албум „Bury the Hatchet" од 1999 година.
* Уметникот Ван Стивенсон ја издаде песната „Modern Day Delilah" како дел од албумот „Righteous Anger" од 1984 година.
* Florence and the Machine ја снимија песната „Далила" за албумот од 2015 година „How Big, How Blue, How Beautiful ".

### Во книжевноста

* Јоханес Линанкоски — Самсон и Далила (Драма, 1911 г )

### Филм

* 1949 — Самсон и Далила, реж. Сесил де Мил

### Во астрономијата

Астероидот (560) Далила, откриен во 1905 година од германскиот астроном Макс Волф, е именуван во чест на Далила.

Поврзано
--------

* Јуда Искариот

Надворешни врски
----------------

* На womeninthebible.net
* Галерија Архивирано на 5 јануари 2022 г.
Ден на детето 1937 година.
 Постер на Детската недела 1954 година од Јагодина.
 Одбележување на Детската недела во библиотеката „Бранко Чопиќ" во Враниќ.
**Детската недела**  (српски: *Дечја недеља*) е национална манифестација во Србија. Секоја година се реализира со цел да се подобри положбата на детето во Србија.

Детската недела се одбележува секоја година во првата недела од октомври.

Историја
--------

На просторите на Србија Детската недела се одбележува од 1934 година, и оттогаш се менува и се развива, приспособувајќи ги своите програмски цели на реалните потреби и проблеми на децата. Од 1987 година е воведен во законот за социјална грижа за деца на предлог на организацијата Пријатели на децата на Србија. Основен документ за планирање и спроведување на активностите за време на Детската недела е Конвенцијата на Обединетите нации за правата на детето, усвоена во 1989 година.

Во реализацијата на активностите на Детската недела на национално и локално ниво учествуваат бројни владини институции, здруженија на граѓани, како угледни личности посветени на децата. Неделата на детето поттикнува понатамошен развој на услови за подобра положба на детето и ги потсетува сите релевантни општествени актери на потребата од обезбедување образовна, социјална, здравствена, културна и финансиска поддршка на секое дете во нашето општество.

Цели на Детската недела
-----------------------

Целите на Детската недела се:

* привлекување на вниманието на пошироката јавност кон правата и потребите на децата;
* укажување на одговорноста што ја имаат семејството, училиштето, државата и нејзините институции во заштитата на децата и остварувањето на нивните права;
* презентација на досега постигнатите резултати;
* посочување на примери за добра практика и проблеми во остварувањето на правата на децата;
* поттикнување на интерсекторска соработка во создавањето услови за почитување на правата и оптимален развој на детето;
* промовирање на активно учество на децата во донесувањето одлуки што се однесуваат на нив;
* покренување иницијативи и нови акции кои придонесуваат за подобрување на положбата на децата во Република Србија и остварување на нивните права.

Наводи
------

1. ↑  „Дечија недеља". *Пријатељи деце Србије*. Пријатељи деце Србије дечија недеља. Посетено на 22. 11. 2018. Проверете ги датумските вредности во: `|accessdate=` (help)
2. ↑  „Дечија недеља". Предшколска установа Радосно детињство Нови Сад. Архивирано од изворникот на 2018-10-08. Посетено на 22. 11. 2018. Проверете ги датумските вредности во: `|accessdate=` (help)
3. ↑  Закон о фиансијској подршци породици са децом (01. 10. 2018.). „Министарство за рад, запошљавање, борачка и социјална питања". *Службени гласник РС бр. 113/17 и 50/18*. члан42. став1. Проверете ги датумските вредности во: `|access-date=, |date=` (help); `|access-date=` бара `|url=` (help)
**Византиската бања** (грчки: *Βυζαντινά Λουτρά Άνω Πόλης*) во стариот дел од Солун е единствената бања која е останата до денес од византискиот период во Грција. Се наоѓа на улицата Теотокопулу во горниот стар дел на градот Солун.

Бањата потекнува од доцниот 13 век или од почетокот на 14 век, и постојано била во употреба сè до 1940 година. Оригиналната градба ја следи линијата на типичната римска бања, со *фригидариум*, *тепидариум* и *калдариум*, секоја од нив со по две простории. На северниот дел се наоѓа цистерна од која бањата се снабдувала со вода. Во византиско време, бањата ја користеле и мажи и жени, а за време на отоманскиот период бањата била строго поделена на женски и машки дел, со тоа што двете простории биле одделени.

Во 1988 геодина, вклучена е во списокот на Старохристијански и византиски споменици на Солун, список на светско наследство на УНЕСКО.

Надворешни врски
----------------

* Kourkoutidou-Nikolaidou, E.; Tourta, A. (1997), *Wandering in Byzantine Thessaloniki*, Kapon Editions, стр. 87–88, ISBN 960-7254-47-3

Наводи
------



|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Византиски споменици во Солун |
| --- |
|  |
| УНЕСКО | 
* Византиска бања
* Свод на Галериј
* Ротонда („Св. Ѓорѓи")
* Црква „Св. Апостоли"
* Црква „Пресв. Богородица Казанџиска"
* Црква „Пресв. Богородица Неракотворна"
* Манастир „Влатадон"
* Црква „Св. Димитрија"
* Црква „Св. Катерина"
* Црква „Св. Пантелејмон"
* Црква „Св. Илија"
* Црква „Св. Никола Сирак"
* Црква „Св. Софија"
* Црква „Св. Спас"
* Латомски манастир
* Солунски ѕидини

 |  |
|  |
| Други | 
* Крстилница „Св. Јован Претеча"
* Базилика „3 Септември"
* Црква „Св. Архангели"
* Еди-куле

 |
|  |
| Музеи | 
* Музеј на византиската култура

 |

 |
Мирославово евангелие од Србија
Зографското евангелие од Македонија.
*Папирусот на Романца*, фрагмент на свиток од II век има најстари сочувани илуминации. Национална библиотека, Париз
**Илуминиран ракопис** и **илуминација** (**живописани ракописи**) — живописи украсени средновековни ракописи. Сликите во нив се работни со живи бои, а некои делови се украсувани и со злато. Уметник кој работел илуминации се нарекувал илуминатор. Најпрво авторот на текстот ќе го напишел ракописот, а потоа ќе го прател на илуминатор на конечна обработка.

За изработка на живописи се употребувале проѕирни или матни бои, а златото се нанесувало во ливчиња или во прав. Во почетокот било користено злато со боја на бакар, а нешто подоцна злато со црвеникав отсјај.

Ракописите во повеќето случаи биле пишувани на латински језик. Повеќето илуминатори не знаеле да пишуваат и биле неписмени, па авторите ги пишувале сите букви аа да не погрешат илуминаторите. Илуминатори ги украсувале и почетните големи букви. Овие букви се нашѓале на почетокот на книгата, на почетокот на страницата или деловите. Бојата илуминаторот сам си ја приготвувал и ја нанесувал во неколку слоеви поради сенките. Најпрво ги боел мотивите со една боја, а потоа приступувал кон боење на другите делови со друга боја.

Илуминации имаат своја дамнешна историја и почетоци уште од Египет каде свитоците се украсувале со слики, а се среќава и во грчките и коптските книги од IV век п.н.е. меѓутоа најзначаен развој се случил восредниот век. Иницијали во античките ракописи биле повеќе или помалку геометризирани, иако се јавуваат и растителни мотиви. Во средниот век илуминирање било спроведено и на рабовите на страниците. Бидејќи пишување и сликање на ракописи со живописи барало многу време – неретко и повеќе години – голем број ракописи останале неукрасени. Во времето на романиката се појавуваат илуминации на Библијата и црковните книги. Мирославовото евангелие од XII век е најочуван и најубав примерок на српски илуминиран црковен ракопис. Во XIII век, во времето на готиката и кога се појавуваат првите книги патописи, епика и образовна литература, многу од нив биле украсувани со илуминации. Работилници на Арапи, Персијци, Тураци и Индијци, кои го негувале исламот во XV век и кои биле врвни илуминатори, создале илуминации со минијатури во сини нијанси и со златни украси, кои се сметаат за најубави во светот.

На преминот од XV кон XVI век кога многу книги имале обелег на ренесанса и кога е откриено печатарството, уметноста на илуминација постепено изумира.

Поврзано
--------

* Минијатура (сликарство)
* Иницијал
* Ракописна книга
* Инкунабула

Наводи
------

Надворешни врски
----------------

|  |  |
| --- | --- |
| Ризница | „Илуминиран ракопис" на Ризницата ? |

* Каталог илуминираних рукописа у Британској библиотеци у Лондону (енгл.) Архивирано на 1 март 2013 г.
Марија Антоанета, кралицата по која 85-та симфонија е наречена.
**Симфонија бр. 85** во Б-дур, Хобокен I/85, ― четвртата од шесте Париски симфонии (броеви 82–87) напишани од Јозеф Хајдн. Популарно е позната како „*Кралица"* (изворно: **La Reine**).

Позадина
--------

85-тата симфонија била завршена или во 1785 или 1786 година. Рано го направила својот пат до Соединетите Држави, најпрво преку аранжман на клавијатура како онаа на која свирел Нели Кустис во Белата куќа.

Прекар (La Reine)
-----------------

Прекарот „La Reine" настанал затоа што делото било омилено на Марија Антоанета, во тоа време кралица на Франција. Таа е единствената од Париските симфонии чиј прекар потекнува од 18 век.

Ставови
-------

Симфонијата е во стандарден четириставичен облик и е осмислена за флејта, две обои, два фаготи, две хорни и гудачки инструменти.

1. Адаџо - виваче
2. Романче: алегрето
3. Менуето: алегрето
4. Финале: престо

Првиот став содржи референца на Симфонијата бр. 45 „Збогум". Вториот став е опишан од Хауард Чендлер Робинс Лендон како „збир на варијации на старата француска народна песна „*La gentille et jeune Lisette*".

Поврзано
--------

* Список на симфонии по име

Наводи
------

1. ↑  Robbins Landon 1963, xv
2. ↑  Kirk, 1986, 18
3. ↑  Steinberg (1995, 204)
4. ↑  Bernard Harrison, *Haydn: The 'Paris' Symphonies*. Cambridge: Cambridge University Press (1998): 101
5. ↑  Harrison, 88
6. ↑  Robbins Landon 1963, xvii

Општи извори
------------

* Робинс Лендон, Х. Ч. (1963). *Joseph Haydn: Critical Edition of the Complete Symphonies*, Universal Edition, Виена
* Стајнберг, Мајкл (1995). *The Symphony: A Listeners Guide*. Oxford University Press.
* Харисон, Бернард. *Haydn: The "Paris" Symphonies* (Cambridge University Press, 1998)
* Кирк, Елиза К. *Music at the White House: A History of the American Spirit* (University of Illinois Press, 1986)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 174592147
* LCCN: n83020537
* GND: 300856784
* BNF: cb13913333v (податоци)

 |

 |
**Тодор Богданов Чангов** ( 1912
 во Побожје, Скопско —  1944
 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Се преселил во Скопје, но не можејќи да најде друга работа, станал градски полицаец. По капитулацијата на земјата се поврзал со напредното движење преку Цветан Димов и други револуционери. Станал редовна врска помеѓу селото и градската партиска организација. Организирал група во селото, која извршувала разни задачи за партизанскиот одред. Во септември 1942 година стапил во партизанскиот одред. Учествувал во сите борби на одредот. На 9 септември 1942 година заедно со Раде Јовчевски-Корчагин добиле задача да подигнат пушки и муниција од едно лозје близу селото Радишани. Тој го посетил и неговото село, но во неговата куќа бил дочекан од непријателски стражар. Успеал да се извлече откако со тупаници го совладал стражарот, кој пред тоа го ранил. Иако ранет, со помош на активистите од селото повторно пристигнал во одредот. На 12 декември 1942 година одредот бил опколен од бугарската фашистичка полиција, во манастирот Благовештение. Во огорчената борба против непријателот со примерен хероизам, успеал да спаси еден ранет соборец. По еден нов напад и опколување, одредот се поделил во две групи. Едната преку Побожје се префрлила во Скопје. Меѓутоа биле поткажани и затворени од непријателот. На големиот судски процес во Скопје, бил осуден на смрт. Меѓутоа, на 28 август 1944 година, Треттата македонска ударна бригада го ослободила од затворот во Идризово. По излегувањето од затвор стапил во Треттата македонска ударна бригада. Станал командир на вод, во четвртиот баталјон. Со бригадата учествувал во големата борба против балистите на реката Треска. Во оваа битка при повлекувањето бил тешко ранет. Негов соборец го влечел околу 30 метра. Кога Тодор увидел дека и соборецот може да загине, му наредил да се повлече, а тој не жалејќи го животот останал во заштитница. Кога се приближиле балистите фрлил една бомба врз нив, а другата ја активирал под себе.

Една улица во скопската населба Лисиче, го носи токму неговото име.

Поврзано
--------

* Петре Чангов

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 282–283. На `|first=` му недостасува `|last=` (help)
2. ↑  Неделковски, Серјожа (2017-07-23). „Ќе се реконструираат улиците „Тодор Чангов" 20 и „Ѓорѓи Лапчев" 9 во Лисиче". *NetPress*. Посетено на 2021-07-05.
Mozart by Posch Wien SAM 841Моцарт
**Симфонијата бр. 40** во г-мол, К. 550 е едно од најпопуларните дела на композиторот Волфганг Амадеус Моцарт. Делото било завршено на 31 јули 1788 година, три недели по Симфонијата бр.39 Во 1791 година, непосредно пред неговата смрт, композиторот го создал своето второ издание, додавајќи кларинет на музиката.

|  |  |
| --- | --- |
|  |  |
| *Проблеми со пуштањето? Помош.* |

|  |  |
| --- | --- |
|  |  |
| *Проблеми со пуштањето? Помош.* |

|  |  |
| --- | --- |
|  |  |
| *Проблеми со пуштањето? Помош.* |

|  |  |
| --- | --- |
|  |  |
| *Проблеми со пуштањето? Помош.* |

Структура
---------

Оркестарот на симфонијата (во последното издание) вклучува флејта, две обои, два кларинети, два фаготи, два рога, прва и втора виолина, виоли, виолончело и контрабаси.

Симфонијата е класичен циклус на соната-симфонија. Има четири дела:

1. Алегро молто
2. Анданте
3. Менуето - Трио
4. Алегро Асаи

Првиот, вториот и четвртиот дел се напишани во форма на соната, третиот - во сложена триделна форма со трио.

Моцарт-с40-дел I-Прва темаМоцарт-с40-дел I-Прва тема
Првиот став, во време 4/4, започнува со хармонични фигурации за виоли, поддржани од виолончело и контрабаси, а потоа главниот дел за виолините:

Moцарт-s40-дел III-Прва тема
Музиката од првиот дел е обележана со влијанието на фолклорот. Конкретно, темата, која е многу блиску до главниот дел, звучи во танцот на чочек, популарен меѓу жителите на балканот. „Во овој факт, генерално кажано, нема ништо изненадувачки", пишува Ју. А. Кремљов , — бидејќи словенскиот фолклор играл сериозна улога во музичкиот фонд на виенските интонации" .

Бавно второ движење во клучот на Е-флет мајор и во време 6/8.

Третото движење (минует), во клучот од Г-мол, има временски потпис од 3/4. Екстремните делови, со раздвижено темпо со сложено ритмичко пишување, се во контраст со средниот дел (трио), напишан со истоимениот клуч во Г-дур, каде што жичаните и дувачките групи (без кларинети) се вкрстуваат со помирно темпо.

Финалето на симфонијата е напишано во клуч од Г-мол, време 4/4.

Состав на оркестарот
--------------------

Изведувачкиот кадар е нешто поразличен од другите симфонии на Моцарт. Во оригиналот, напишан во 1788 година, кларинетите биле заменети со обоа, а трубите и тимпаните воопшто не биле користени.

* Дрвени дувачки инструменти:
	+ Флејта
	+ 2 обоа
	+ 2 кларинети (второ издание)
	+ 2 фаготи
* Месинг дувачки инструменти :
	+ 2 рогови
* Гудачки инструменти:
	+ I, II виолини
	+ виоли
	+ Виолончело
	+ Контрабас

Поврзано
--------

* Симфонија бр. 39 (Розети)

Наводи
------

1. ↑  Статья Ю. А. Кремлёва

Надворешни врски
----------------

* Симфония № 40 (Моцарт): Слободни извори на проектот „Меѓународна музичка библиотека на партитури" (англиски)
* Чочек во изведба на оркестарот на Бобан Марковиќ. Темата што ја користи Моцарт во првиот став од симфонијата започнува во 01 мин. 06 сек.
Камера
**Камера** е направа што се користи за земање слики (обично фотографии), или поединечно или во одредена секвенца, со или без звук, како што е случајот со видеокамерите. Името потекнува од *камера опскура*, латински за „темна просторија", ран механизам за проектирање слики во кој цела просторија функционира како внатрешност на современата фото камера, освен што во тоа време нема начин да се снима сликата без таа рачно да се прати. Камерите можат да работат со визуелен спектрум или други порции од електромагнетниот спектрум.

Камерата како тема во уметноста и во популарната култура
--------------------------------------------------------

* „Ацтечка камера" (англиски: *Aztec Camera*) — шкотска рок-група.
* „Камера" (англиски: *Camera*) — песна на американската рок-група Р.Е.М. (*R.E.M.*) од 1984 година.

Наводи
------

1. ↑  Discogs, Aztec Camera (пристапено на 23.8.2019)
2. ↑  DISCOGS, R.E.M. ‎– Reckoning (пристапено на 19.8.2019)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85019133
* GND: 4366655-3
* NDL: 00571974

 |

 |
Карта на Сибирските Трапови
**Сибирски Трапови** (руски: *Сибирские траппы*) — голем регион на трапови вулкански карпи, познат како големa огненa покраина, во рускиот регион на Сибир.

Една од најголемите и најтаинствените области каде што се излева базалт, Сибирските Трапови, покриваат над 300.000 км2 на арктичката дивина. Околу 1,5 милиони км³ лава се излеале на Земјината површина во последните милион години. Не е сигурно дека тоа излевање дошло поради раздвојување, иако може да е последица на поместување на обвивката. Времето на создавањето на Сибирските Трапови се совпаѓа со периодот на изумирање во текот на перм и на тријас - најдолг преиод на изумирање во историјата на Земјата. Докажано е дека гасовите создадени во текот на таквите огромни ерупции можеле да влијаат врз глобалната клима, така што дошло до нарушување во синџирот на исхраната, како последица на штетните влијанија врз растењето на растенијата.

|  |  |
| --- | --- |
| Stub icon | *Оваа статија место во Русија е никулец. Можете да помогнете со тоа што ќе ја проширите.** п
* р
* у
 |
**Симфонија бр. 82** во Це-дур, Хобокен 1/82 — првата од шесте париски симфонии (симфониите 82-87) напишани од Јозеф Хајдн. Позната е како **Мечка**.

Позадина
--------

Жозеф Болоњ, Шевалие де Сен-Жорж, кој диригирал на премиерата на симфонијата.
Симфонијата била една од низата од шест симфонии нарачани во 1786 година од страна на Concert de la Loge Olympique, популарна претплата за концерти во Париз (оттука и името за серијата како целина). Како и другите париски симфонии, „Мечката" е напишана за најголемиот оркестарски ансамбл за кој Хајдн пишувал до тоа време, вклучувајќи засилени дрвени дувачки делови и голем гудачки дел. И покрај нејзиниот број, симфонијата всушност била последната од шесте париски симфонии што биле компонирани. Завршена е во 1786 година.

Првпат била изведена во 1787 година во Париз од страна на *Консер де ла Лож олимпи*, под диригентската палка на прославениот музичар Жозеф Болоњ, Шевалие де Сен-Жорж.

Ставови
-------

Делото е во стандарден облик од четири става и компонирано за флејта, две обои, два фаготи, хорни и/или труби, тимпани, континуо (чембало) и гудачки инструменти. Раните спротивставени извори на ракопис не даваат јасна слика за составот и бројот на лимени дувачки инструменти. Вообичаено, сепак се изведува и со хорни и со труби.

1. Vivace assai, **3**  
**4**
2. Алегрето, **2**  
**4** во облик на двојна варијација.
3. Менует и трио, **3**  
**4**
4. Финале: Vivace, **2**  
**4**

Прекар (Мечката)
----------------

Симфонијата долго време популарно се нарекува „Мечката". Како и со прекарите на сите симфонии на Хајдн, тој не потекнува од композиторот. Наместо тоа, името произлегува од повторливата одлика од последниот став (вклучувајќи го и неговото познато отворање), во кое Хајдн го имитира тоналитетот на гајдата: слабо поддржан бурдон, со нагласена благодатна нота на слабиот ритам. Овој љубопитен тоналитет поттикнал пијано аранжманот на симфонијата од 1829 година да го носи насловот „Danse de l'Ours" (Мечкин танц), најрана позната печатена појава на прекарот. Ова е упатување на музиката што се користи за придружба на мечки кои танцуваат — популарен облик на улична забава.

Наводи
------

1. ↑  W Lister, *The First Performance of Haydn's ‘Paris’ Symphonies*, *Eighteenth-Century Music* (2004), 1: 289-300
2. ↑  H.C. Robbins Landon, *The Symphonies of Joseph Haydn*. (London: Universal Edition and Rockliff, 1955)
3. ↑  Bernard Harrison, *Haydn: The "Paris" Symphonies* (Cambridge University Press, 1998), p101
4. ↑  Emanuel Winternitz, *Bagpipes and Hurdy-Gurdies in Their Social Setting,* *The Metropolitan Museum of Art Bulletin, New Series*, Vol. 2, No. 1 (Summer, 1943), pp. 56-83